
λιακών Κοινοτήτων και ενός Επιστημονικού Συμβούλου. ... 9 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 13864 (1) 


Πολιτογράφηση του αλλογενούς αλλοδαπού ΑΛ ΜΟΧΑΜΑΝΤ - Φά¬ 
γιεζ - Θεοφάνη του Μαχμούντ. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 

Με την αριθ. 13864/28.5.1990 απόφαση του Υφυπουργού Εσωτε¬ 


ρικών, έγινε δεκτή η από 23.11.1984 αίτηση πολιτογράφησης του αλ¬ 
λογενούς αλλοδαπού ΑΛ ΜΟΧΑΜΑΝΤ Φάγιεζ - Θεοφάνη του Μαχ¬ 
μούντ, για απόκτηση της Ελληνικής Ιθαγένειας. 

Αθήνα, 28 Μαΐου 1990 

0 ΥΦΥΠΟΥΡΓΟΣ 

ΝΙΚΟΛΑΟΣ ΚΛΕΙΤΟΣ 
-♦- 

Αριθ. 2034176/3789/0024 (2) 

Ανάθεση της διαχείρισης της Υπηρεσίας Αυτεπιστασίας Ε.Ο.Τ. Ακτής 
Αλίμου στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «διαχείριση νομικών 
προσώπων από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ 175/Α724.10.1958) «τρο¬ 
ποποίηση του από 20.1.1932 Π.Δ/τος». 

3. Τα έγγραφα του ΕΟΤ αριθ. 512709/25.4.1990 και 149/ 
17.5.90, με τα οποία δηλώνεται η πρόθεση του Γενικού Γραμματέα 
ΕΟΤ για το άνοιγμα λογ/σμού στο όνομα Υ.Α. ΕΟΤ Ακτής Αλίμου. 

4. Τα έγγραφα της Τράπεζας της Ελλάδας αριθ. 24320/ 
11.5.1990 και 25793/18.5.90. 

5. Την απόφαση του Υπουργού Οικονομικών αριθ. 1035391/900/ 
0006Α/14.5.90 (ΦΕΚ 315/Β’/14.5.1990) «μεταβίβαση της εξου¬ 
σίας να υπογράφουν με εντολή Υπουργού στους Προϊσταμένους Δ/ 
νσεων, Τμημάτων κ.λπ.», αποφασίζουμε: 

Η ταμειακή διαχείριση της Υπηρεσίας Αυτεπιστασίας ΕΟΤ-Ακτής 
Αλίμου ν’ ασκείται από την Τράπεζα της Ελλάδας, σύμφωνα με τις δια¬ 
τάξεις του από 20.1.1932 Π.Δ/τος «διαχείριση νομικών προσώπων 
από την Τράπεζα της Ελλάδας», όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από την Τράπεζα της 
Ελλάδος (Κεντρικό Κατάστημα). 

Η απόφαση αυτή να δημοσιευτεί στην Εφημερίδα της Κυβερνήσεως. 
Αθήνα, 29 Μαΐου 1990 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΑΪΣΚΑΚΗΣ 

-♦- 

Αριθ. 2031321/Α3520/0024 (3) 

Ανάθεση της διαχείρισης του Γενικού Νομαρχιακού Νοσοκομείου Βέρ- 
ροιας στην Τράπεζα της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π.Δ/τος «διαχείριση νομικών 
προσώπων από την Τράπεζα της Ελλάδας». 






















5164 


ΕΦΗΜΕΡΙΣ ΤΗΣ ΚΥΒΕΡΛΙΗΣΕΩΣ (ΤΕΥΧΟΣ ΔΕΥΤΕΡΟ) 


2. Το από 7.10.1958 Β.Δ/γμα (ΦΕΚ 175/Α724.10.1958) «τρο¬ 
ποποίηση του από 20.1.1932 Π.Δ/τος». 

3. Το Β.Δ/γμα 4/55 (ΦΕΚ 7/Α'/7.1.1956) περί αναμορφώσεως 
του οργανισμού του Κρατικού Νοσοκομείου Βέρροιας, με το οποίο με- 
τωνομάσθη σε Γενικό Νοσοκομείο Βερροίας. 

4. Την Α3β/οικ./14169/8.8.86 (ΦΕΚ 5/Β79.1.87) απόφαση 
του Υπουργού Υγείας, Πρόνοιας και Κοινωνικών Ασφαλίσεων, με την 
οποία μετωνομάσθηκε σε Γενικό Νομαρχιακό Νοσοκομείο Βέρροιας. 

5. Το έγγραφο της Τράπεζας της Ελλάδας αριθ. 23922/ 
9.5.1990. 

6. Την απόφαση του Υπουργού Οικονομικών αριθ. 1035391/900/ 
0006/14.5.90 (ΦΕΚ 315/Β714.5.1990) «μεταβίβαση της εξουσίας 
να υπογράφουν με εντολή Υπουργού στον Γενικό Γραμματέα και στους 
Ειδικούς Γραμματείς, στους Προϊσταμένους Δ/νσεων, Τμημάτων 
κ.λπ.», αποφασίζουμε: 

Η ταμειακή διαχείριση του Γενικού Νομαρχιακού Νοσοκομείου Βερ¬ 
ροίας ν’ ασκείται από την Τράπεζα της Ελλάδας, σύμφωνα με τις διατά¬ 
ξεις του από 20.1.1932 Π.Δ/τος «διαχείριση νομικών προσώπων από 
την Τράπεζα της Ελλάδας», όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω νομικό πρόσωπο θα εξυπηρετείται από τον πράκτορα 
της Τράπεζας της Ελλάδος που εδρεύει στη Δημόσια Οικονομική Υπη¬ 
ρεσία (ΔΟΥ) Βερροίας. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 29 Μαΐου 1990 

Με εντολή Υπουργού 
Ο Διευθυντής 

ΓΕΩΡΓΙΟΣ ΚΑΡΑΪΣΚΑΚΗΣ 

... - *- 

Αριθ. Φ.34α/388 (4) 

Αναπροσαρμογή Ειδικού Ταχυδρομικού Τιμολογίου, που ισχύει για τις 

επιταγές και αποδείξεις πληρωμής των παροχών και λοιπών δαπα¬ 
νών του ΟΓΑ. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ, 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 15 του 1140/81 «περί τροποποιήσεως 
και συμπληρώσεως του Ν. 4169/61 περί ΟΓΑ και άλλων τινών διατά¬ 
ξεων». 

2. Την κοινή απόφαση αριθ. Φ.34α/354/3.6.87 των Υπουργών 
Οικονομικών, Υγείας, Πρόνοιας και Κοινωνικών Ασφαλίσεων και Με¬ 
ταφορών και Επικοινωνιών. 

3. Την απόφαση αριθ. 86/3.4.89 του Διοικητικού Συμβουλίου του 
ΟΓΑ, αποφασίζουμε: 

Αναπροσαρμόζουμε από 1.6.1990 το τιμολόγιο παροχής υπηρεσιών 
των ΕΛΤΑ προς τον ΟΓΑ ως εξής: 

α) Από 45 σε 54 δρχ. για κάθε επιταγή ή απόδειξη πληρωμής συντά¬ 
ξεων, οικογενειακών επιδομάτων και λοιπών παροχών του ΟΓΑ προς 
τους συνταξιούχους και τους ασφαλισμένους του. 

β) Από 86 σε 103 δρχ. για κάθε επιταγή πληρωμής αποζημιώσεων 
για ζημιές στη γεωργική παραγωγή, καθώς και κάθε επιταγή πληρω¬ 
μής των λοιπών δαπανών του ΟΓΑ. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 14 Μαΐου 1990 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΟΙΚΟΝΟΜΙΚΟΝ ΚΟΙΝΩΝΙΚΟΝ ΑΣΦΑΛΙΣΕΩΝ 

Γ. ΠΑΛΑΙΟΚΡΑΣΣΑΣ Μ. ΓΙΑΝΝΑΚΟΥ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Ν. ΓΚΕΛΕΣΤΑΘΗΣ 


Αριθ. Α1γ/16268 (5) 

Τροποποίηση των Α6δ/1236/7.2.1984 και Δ1γ/31370/30.1.87 
(ΦΕΚ 556/Β723.10.1987) απόφασεων Υπουργού Υγείας, Πρό¬ 
νοιας και Κοινωνικών Ασφαλίσεων. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Π.Δ. 705/1977. 

2. Την κοινή απόφαση των Υπουργών Προεδρίας Κυβερνήσεως και 
Κοινωνικών Υπηρεσιών 680/26.4.1982. 

3. Τις αποφάσεις μας Α6δ/1236/7.2.1984 και Δ1γ/31370/ 
30.9.1987 (ΦΕΚ 556/Β723.10.1987). 

4. Το αριθ. 129/22.2.1990 έγγραφο του Φαρμακευτικού Συλλόγου 
Θεσ/νίκης. 

5. Τα αριθ. 11608/19.4.1990 και 23456/9.5.1990 έγγραφα της 
Δ/νσης Υγιεινής Νομαρχίας Θεσσαλονίκης. 

6. Την αριθ. Υ.1059/3.5.1990 (ΦΕΚ 295/Β73.5.1990) από¬ 
φαση του Πρωθυπουργού, αποφασίζουμε: 

1. Τροποποιούμε τις ανωτέρω (3) σχετικές αποφάσεις και διορίζουμε 
στην εξεταστική Επιτροπή Βοηθών Φαρμακείων με έδρα τη Θεσσαλο¬ 
νίκη τακτικό μέλος τον Αναστάσιο Μακρίδη, εκπρόσωπο του Φαρμα¬ 
κευτικού Συλλόγου Θεσσαλονίκης με (αναπληρωτή του τον Λάζαρο 
Φαρσάκη, ομοίως, σε «αντικατάσταση αντίστοιχα των Δημητρίου Συμε- 
ωνίδη και Δ. Καραγεωργίου. 

2. Κατά τα λοιπά ισχύειηΔ1γ/31370/30.9.1987 (ΦΕΚ556/Β7 
23.10.87) απόφαση, όπως τροποποιήθηκε μεταγενέστερα. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 29 Μαΐου 1990 

Ο ΑΝΑΠΛ. ΥΠΟΥΡΓΟΣ 

ΓΕΩΡΓΙΟΣ ΣΟΥΡΛΑΣ 
-+- 

Αριθ. Η/3540 (6) 

Κατανομή προσωρινών προσωποπαγών θέσεων διοικητικού προσωπι¬ 
κού των κλάδων ΔΕ Συντηρητών κτιρίων και ΥΕ Επιμελητών Υλι¬ 
κού. 


Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις της παραγράφου 5 του άρθρου 20 του Ν. 1566/85 
«δομή και λειτουργία της Πρωτοβάθμιας και Δευτεροβάθμιας Εκπαί¬ 
δευσης». 

2. Τις διατάξεις του Π.Δ. 468/89 (ΦΕΚ 204/Α718.9.89) «ρύθ¬ 
μιση θεμάτων Προσωπικού των Π. Ακαδημιών, των Σ. Νηπιαγωγών 
και των Εκκλ. Παιδ. Ακαδημιών», όπως τροποποιήθηκε και συμπλη¬ 
ρώθηκε με το Π.Δ. 159/90 (ΦΕΚ 58/Α710.4.90), αποφασί¬ 
ζουμε: 

Κατανέμουμε τις προσωρινές προσωποπαγείς θέσεις διοικητικού 
προσωπικού των κλάδων ΔΕ Συντηρητών κτιρίων και ΥΕ Επιμελητών 
Υλικού, που συστήθηκαν με το Π.Δ. 468/89, όπως τροποποιήθηκε και 
συμπληρώθηκε με το Π.Δ. 159/90, ως ακολούθως: 


α/α ΝΟΜΟΣ 

1. Ανατολικής Αττικής 

2. Αρκαδίας 

3. Έβρου 

4. Ηρακλείου 

5. Θεσσαλονίκης 

6. Ιωαννίνων 

7. Καρδίτσας 

8. Λάρισας 
' 9. Λέσβου 

10. Φθιώτιδας 

11. Φλώρινας 


ΟΡΓΑΝΙΚΕΣ ΘΕΣΕΙΣ 
ΚΛΑΔΟΙ 
ΔΕ ΥΕ 

1 - - 

2 

1 

1 1 

1 

1 1 

1 1 

1 1 

1 1 

1 

1 


10 


7 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 28 Μαΐου 1990 

Ο ΥΠΟΥΡΓΟΣ 

ΒΑΣ. ΚΟΝΤΟΓΙΑΝΝΟΠΟΥΛΟΣ 
-♦-- 

Αριθ. Π/238 ~ (7) 

Έγκριση ημερών μετακίνησης εκτός έδρας Τεχνικών ΤΑΠ. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 736/77 «Περί Οργανισμού ΤΑΠ». 

2. Την κοινή υπουργική απόφαση ΔΙΟΔ/Φ60/1/Α 4061/20.3.84 
«Μεταφορά αρμοδιοτήτων του Υπουργείου Προεδρίας της Κυβέρνησης 
και άλλα Υπουργεία». 

3. Την αριθ. 28243/845/8.4.1984 κοινή υπουργική απόφαση των 
υπουργών Προεδρίας της Κυβέρνησης Εθνικής Οικονομίας Δημοσίων 
Έργων και Γεωργίας «Ρύθμιση θεμάτων δαπάνης κινήσεως υπαλλή¬ 
λων του Δημόσιου και ΝΠΔΔ», όπως τροποποιήθηκε και συμπληρώ¬ 
θηκε μεταγενέστερα με την όμοια απόφαση 95015/2675/20.8.84. 

4. Την αριθ. 3011/55/12.1.1987 κοινή υπουργική απόφαση «περί 
καθορισμού της ημερήσιας εκτός έδρας αποζημίωσης». 

5. Την αριθ. 44012/1827/6.5.88 κοινή υπουργική απόφαση «Περί 
καθορισμού ημερήσιας αποζημίωσης εκτός έδρας». 

6. Την ΥΠΠΟ/ΔΙΟΙΚ/Β/5071/1.2.90 Υπουργική Απόφαση 
(ΦΕΚ 75/Β/5.2.90). 

7. Την υπηρεσιακή ανάγκη της επίσπευσης της διαδικασίας έκδοσης 
εντολών μετακίνησης εκτός έδρας των τεχνικών του ΤΑΠ για την πα¬ 
ρακολούθηση και επίβλεψη των τεχνικών έργων του ΤΑΠ και την κτη- 
ματογράφηση των απαλλοτριουμένων ακινήτων, αποφασίζουμε: 

Εγκρίνουμε την εκτός έδρας μετακίνηση και παραμονή των μονίμων 
και επί συμβάσει υπαλλήλων που υπηρετούν στη Δ/νση Αποτυπώσεων 
και Συντηρήσεως κτιρίων του ΤΑΠ, που θα εκδίδεται με απόφαση των 
αρμοδίων κατά τις οργανωτικές διατάξεις που ισχύουν οργάνων του, 
μέχρι δεκαπέντε (15) ημέρες κατά μήνα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Μαΐου 1990 

Ο ΥΠΟΥΡΓΟΣ 

ΤΖΑΝΝΗΣ ΤΖΑΝΝΕΤΑΚΗΣ 
-♦- 

Αριθ. 8001 (8) 

Σύσταση ίδιου Νομικού Προσώπου με το όνομα «ΔΗΜΟΤΙΚΟΣ ΟΡΓΑ¬ 
ΝΙΣΜΟΣ ΝΕΟΛΑΙΑΣ και ΑΘΛΗΣΗΣ ΔΗΜΟΥ ΡΟΔΟΥ» Νομού 

Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π. Δ/γμα 323/89). 

2. Την αριθμ. 142/1990 απόφαση του Δημοτικού Συμβουλίου Ρό¬ 
δου του Νομού Δωδεκανήσου, αποφασίζουμε: 

Άρθρο 1 

Συνίσταται στο Δήμο Ρόδου του Νομού Δωδεκανήσου ίδιο Νομικό 
Πρόσωπο ως ίδρυμα με την επωνυμία «Δημοτικός Οργανισμός Νεο¬ 
λαίας και Άθλησης» Δήμου Ρόδου (άρθρο 174 Π.Δ. 323/1989). 

Άρθρο 2 

Σκοπός του Νομικού Προσώπου είναι η προαγωγή και ανάπτυξη της 
σωματικής, πνευματικής, ηθικής και αισθητικής αγωγής των κατοίκων 
και ιδιαίτερα των παιδιών και των νέων της περιφέρειας του Δήμου Ρό¬ 
δου. 

Η επιστημονική αντιμετώπιση και επίλυση των ειδικών προβλημά¬ 
των επικοινωνίας και σχέσεων των μελών των οικογενειών και ειδικό¬ 
τερα των σχέσεων γοενων - παιδιών. Η δημιουργική απασχόληση και 
ψυχαγωγία των παιδιών και των νέων στον ελεύθερο χρόνο τους, η εν¬ 
θάρρυνση της ανώτατης συνεργασίας, αυτενέργειας και πρωτοβουλίας 
καθώς και η ενθάρρυνση της ενεργητικής συμμετοχής τους στα προβλή¬ 
ματα και προγράμματα του Δήμου που τους αφορούν. 

Η ενημέρωση της νεολαίας στις σύγχρονες μεθόδους επιστήμης και 
τεχνολογίας και η διάδοση του Πολιτισμού και της Ιστορίας του τόπου. 


Η μελέτη των τρόπων και μέσων για την προσαρμογή των παιδιών 
και των νέων στο κοινωνικό σύνολο ως συνειδητοί και ενεργητικοί δημο¬ 
κρατικοί πολίτες. 

Η δημιουργία και λειτουργία αθλητικών κέντρων και γυμναστηρίων, 
χώρων αθλοπαιδιών και γυμναστικής έτσι που να καλύπτονται οι αυξη¬ 
μένες ανάγκες για άθληση των συμπολιτών μας, ιδιαίτερα των νέων. 

Η ανάπτυξη μαζικού αθλητισμού για να καλυφθούν οι ανάγκες κατά 
ηλικία, ενδιαφέροντα κ.λπ. 

Η καλλιέργεια των σωματικών και πνευματικών ικανοτήτων, η καλ¬ 
λιέργεια φίλαθλου συναγωνιστικού πνεύματος, μακριά από φανατι¬ 
σμούς, ανταγωνισμούς και κερδοσκοπικούς στόχους και η κοινωνικο¬ 
ποίηση των συμπολιτών μας. 

Άρθρο 3 

Ο Οργανισμός επιδιώκει την εξυπηρέτηση του σκοπού του με τα εξής 
μέσα: 

α) Με την ίδρυση και λειτουργία κέντρων αθλητισμού, με τη διοργά¬ 
νωση αγώνων ποδοσφαίρου, μπάσκετ, βόλεϋ, στίβου, ποδηλασίας και 
κολύμβησης, κέντρων παιδικής χαράς, κέντρων αναψυχής και δημιουρ¬ 
γικής αξιοποίησης του ελεύθερου χρόνου, βιβλιοθηκών κ.λπ. στο κέντρο 
και στις συνοικίες για την ψυχαγωγία και απασχόληση των νέων στις 
ελεύθερες ώρες τους και για την ανάπτυξη του εξωσχολικού αθλητι¬ 
σμού. 

β) Με την κατάρτιση και εκτέλεση προγραμμάτων μορφωτικών και 
πολιτιστικών εκδηλώσεων των νέων. 

γ) Με την ενθάρρυνση του πνεύματος πρωτοβουλίας και αυτενέρ¬ 
γειας των νέων στην εκπόνηση και εκτέλεση των προγραμμάτων αυτών 
και 

δ) Με τη δημιουργία κάθε μορφής δραστηριότητας που στοχεύει στην 
προώθηση των σκοπών του Οργανισμού. 

Άρθρο 4 

Το Νομικό Πρόσωπο διοικείται από 1 Ιμελές Διοικητικό Συμβούλιο, 
που απαρτίζεται από τον Δήμαρχο ή τον Αντιδήμαρχο που ορίζει ο Δή¬ 
μαρχος ως Πρόεδρο, ένα (1) Δημοτικό Σύμβουλο της πλειοψηφίας, ένα 
(1) Δημοτικό Σύμβουλο της μειοψηφίας, ένα (1) εκπρόσωπο των εργα¬ 
ζομένων στον Οργανισμό και επτά (7) δημότες ή κατοίκους του Δήμου 
Ρόδου από τους οποίους τρεις (3) με επιστημονική ή κοινωνική κατάρ¬ 
τιση ή δράση στον τομέα του αθλητισμού, τρεις (3) δημότες ή κατοίκους 
του Δήμου Ρόδου με επιστημονική ή κοινωνική κατάρτιση ή δράση στον 
τομέα της νεολαίας και ένα (1) εκπρόσωπο από τον χώρο της εκπαίδευ¬ 
σης· 

Ο Οργανισμός θεωρείται μεγάλο Νομικό Πρόσωπο (Ίδρυμα) και ως 
εκ τούτου η εκλογή των μελών του Διοικητικού Συμβουλίου γίνεται 
κάθε δύο (2) χρόνια και λήγει σε κάθε περίπτωση με την εγκατάσταση 
των νέων μελών. 

Το Διοικητικό Συμβούλιο εκλέγει Αντιπρόεδρο και Γραμματέα από 
τους Δημοτικούς Συμβούλους μέλη του με μυστική ψηφοφορία. 

Ο Πρόεδρος και όταν αυτός κωλύεται ή απουσιάζει, ο αντιπρόεδρος 
εκπροσωπεί το Νομικό Πρόσωπο στα δικαστήρια και κάθε αρχή. 

Ευθύς μόλις το Διοικητικό Συμβούλιο καταρτισθεί σε σώμα εκλέγει 
με σχετική πλειοψηφία τριμελή εκτελεστική επιτροπή με διετή θητεία, η 
οποία αποτελείται από τον Πρόεδρο ή τον Αντιπρόεδρο του Δ.Σ., δύο 
μέλη του Δ.Σ. ως τακτικά και δύο μέλη του Δ.Σ. ως αναπληρωματικά. 

Το Διοικητικό Συμβούλιο, ο Πρόεδρος του και η εκτελεστική επι¬ 
τροπή έχουν ως προς τη διοίκηση τις αρμοδιότητες δημοτικού συμβου¬ 
λίου, δημάρχου και δημαρχιακής επιτροπής αντίστοιχα. 

Ο Πρόεδρος του Δ.Σ. μπορεί με πράξη του που δημοσιεύεται σύμ¬ 
φωνα με την παρ. 3 του άρθρου 102 του Π.Δ. 323/89 να μεταβιβάζει 
ορισμένες από τις αρμοδιότητες του σε μέλος της Ε.Ε. ή στον Γ. Διευθυ¬ 
ντή ή άλλο ανώτερο ή ανώτατο υπάλληλο του Οργανισμού. 

Άρθρο 5 

Για την κατάρτιση και υλοποίηση του προγράμματος δράσης του Ορ¬ 
γανισμού, Επιτροπή που εκάστοτε θα ορίζεται από το Διοικητικό Συμ¬ 
βούλιο θα προβαίνει σε εισηγήσεις, επεξεργασία των θεμάτων και πα¬ 
ροχή συμβουλών προς τη Διοίκηση του Οργανισμού. 

Ειδικότερα η Επιτροπή θα απαρτίζεται από εκπροσώπους όλων των 
Υπηρεσιών και φορέων της πόλης που κατά το αντικείμενο του προ¬ 
γράμματος εμπλέκονται σ’ αυτό, όπως πολιτικές νεολαίες, σύλλογοι 
λειτουργών εκπαίδευσης, σπουδαστικοί σύλλογοι, 15μελή συμβούλια 
Γυμνασίων και Λυκείων, αθλητικές Οργανώσεις, αθλητικά σωματεία 
και σύλλογοι, εφορίες σταδίων, Γυμναστηρίων και Αθλητικών κέντρων, 

Πανεπιστήμιο του Αιγαίου Α.Σ,Τ.Ε.Ρ. Υπηρεσίες Εκπαίδευσης και 
άθλησης κ.λπ. 

Επίσης για ειδικά θέματα το Διοικητικό Συμβούλιο μπορεί να ορίζει 
Επιτροπές για τη μελέτη και επεξεργασία τους. 

Άρθρο 6 

Πόροι του Οργανισμού είναι: 

1. Η ετήσια επιχορήγηση του Δήμου Ρόδου. 

2. Τυχούσα επιχορήγηση του Κράτους. 

3. Κάθε είδους εισφορές δωρεές, κληρονομιές, κληροδοσίες. 

4. Εισπράξεις από το αντίτιμο τυχόν παρεχομένων πραγμάτων ή 
Υπηρεσιών. 

5. Πρόσοδοι από την περιουσία του. 

Άρθρο 7 

Οι διατάξεις του κώδικα Δήμων και Κοινοτήτων για τη λειτουργία 
του Διοικητικού Συμβουλίου και την εποπτεία, τους πόρους και την οι¬ 
κονομική διοίκηση των Νομικών Προσώπων του Δήμου εφαρμόζονται 
και σ’ αυτό το Νομικό Πρόσωπο. 

Άρθρο 8 

Τα θέματα σχετικά με τη διοίκηση και τη διαχείριση του Νομικού 
Προσώπου ρυθμίζονται με τον κανονισμό που ψηφίζεται από το Δημο¬ 
τικό Συμβούλιο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ρόδος, 1 Ιουνίου 1990 
Ο Νομάρχης 

Γ. ΧΑΡΑΛΑΜΠΟΠΟΥΛΟΣ 

- 4 - 

Αριθ. 6176 (9) 

Σύμβαση μίσθωσης έργου μεταξύ Αναπτυξιακού Συνδέσμου Παραλια¬ 
κών Κοινοτήτων και ενός Επιστημονικού Συμβούλου. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 15 παρ. 1 του Ν. 1735/87 «Προσλή¬ 
ψεις στο Δημόσιο Τομέα, κοινωνικός έλεγχος στη Δημόσια Διοίκηση, 
πολιτικά δικαιώματα και άλλες διατάξεις». 

2. Το Π.Δ. 260/88 «Μεταβίβαση αρμοδιοτήτων στους Νομάρχες». 

3. Την αριθ. ΔΙΠΙΔ/Φ.91/96/3029/28.3.88 εγκύκλιο του 
Υπουργείου Προεδρίας της Κυβέρνησης, σχετικά με τις συμβάσεις μί¬ 
σθωσης έργου που προβλέπονται από τις διατάξεις του άρθρου 15 του 
Ν. 1735/87. 

4. Το αριθ. 46538/10.8.89 τηλετυπικό έγγραφο του Υπουργ. 
Εσωτερικών σύμφωνα με το οποίο στην απαγόρευση των προσλήψεων 
προσωπικού από ΟΤΑ δεν περιλαμβάνονται προσλήψεις που προβλέπο- 
νται στα πλαίσια των προγραμμάτων που έχουν εγκριθεί από το Ευρω¬ 
παϊκό Κοινωνικό Ταμείο (ΕΚΤ) της ΕΟΚ, στο κόστος των οποίων συμ¬ 
μετέχει στο ΕΚΤ. 

5. Την αριθ. 4/1990 απόφαση του Διοικητικού Συμβουλίου του 
Αναπτυξιακού Συνδέσμου Παραλιακών Κοινοτήτων που αφορά στη σύ¬ 
ναψη σύμβασης μίσθωσης έργου μεταξύ του Αναπτυξιακού Συνδέσμου 
και του Ειδικού Συμβούλου του Τζεβελέκη Θεοφίλου με αντικείμενο τη 
σύνταξη οικονομοτεχνικών μελετών για την ίδρυση διακοινοτικών επι¬ 
χειρήσεων που θα συμμετάσχει ο σύνδεσμος καθώς επίσης και τη σύ¬ 
νταξη προμελέτης εντοπισμού και καταλληλότητας χώρου διάθεσης και 
υγειονομικής ταφής των απορριμμάτων της περιοχής του συνδέσμου, 
αποφασίζουμε: 

Εγκρίνουμε τη σύμβαση μίσθωσης έργου μεταξύ του Αναπτυξιακού 
Συνδέσμου Παραλιακών Κοινοτήτων και ενός επιστημονικού Συμβού¬ 
λου με την ειδικότητα γεωλόγου του Τζεβελέκη Θεοφίλου του Φωτίου 
που θα καθορίζεται από τις διατάξεις του άρθρου 681 του Α.Κ. ως εξής: 

1. Τυπικά προσόντα η παρακολούθηση σεμιναρίων της Ε.Ε.- 
Τ.Α.Α. 

2. Αντικείμενο της σύμβασης θα είναι η διεκπεραίωση των έργων 
που έχει αναλάβει ο Σύνδεσμος. 

3. Χρονική διάρκεια της σύμβασης ορίζεται από 1.4.1990 μέχρι 
31.12.90. 

4. Ποσό αμοιβής για το ανωτέρω χρονικό διάστημα ορίζεται δρχ. 
900.000. 

5. Τόπος ισχύος της σύμβασης είναι η περιοχή του Συνδέσμου. 


6. Η παρακολούθηση της προόδου εκτέλεσης του έργου θα γίνεται 
από το Δ.Σ. 

Η παρούσα απόφαση να δημοσιευθεί στην Εφημερίδα της Κυβερνή¬ 
σεως. 

Καβάλα, 14 Μαΐου 1990 
Ο Νομάρχης 

ΧΡΗΣΤΟΣ ΑΘΑΝΑΣΙΑΔΗΣ 
-♦-- 

Αριθ, Β. 9951 (10) 

Σύσταση ίδιου Νομικού Προσώπου στο Ν. Καρδίτσας με την επωνυμία 

«Σχολική επιτροπή Δημοτικού Σχολείου και Νηπιαγωγείου Κοιν. 

Βλοχού». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 187 του ΔΚΚ (Π.Δ. 323/89, φ.146). 

2. Την αριθμ. ΣΤ 5/26/4.10.88 ΦΕΚ 732/5.10.88 κοινή από¬ 
φαση των Υπουργών Εσωτερικών Οικονομικών, Εθνικής Παιδείας και 
θρησκευμάτων και Περιβάλλοντος Χωροταξίας και Δημοσίων Έργων 
«περί σχολικής περιουσίας» δαπάνες λειτουργίας, επισκευής και συντή¬ 
ρησης των σχολικών μονάδων Πρωτοβάθμιας*και Δευτεροβάθμιας 
εκπ/σης. 

3. Την αριθμ. 7/90 απόφαση του Κοινοτικού Συμβουλίου Βλοχού με 
την οποία αποφασίζεται η σύσταση ίδιου νομικού προσώπου με την επω¬ 
νυμία Σχολική επιτροπή Δημοτικού Σχολείου και Νηπιαγωγείου στην 
ανωτέρω κοινότητα, αποφασίζουμε: 

1. Συστήνουμε ίδιο Νομικό Πρόσωπο με την επωνυμία «Σχολική 
Επιτροπή Δημοτικού Σχολείου και Νηπιαγωγείου Κοινότητας Βλοχού» 
στη Κοινότητα Βλοχού. 

2. Σκοπός του Νομικού Προσώπου είναι: 

- Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα- 
κτηριακών εγκαταστάσεων. 

- Η αποκατάσταση φθορών και ζημιών των επίπλων, εξοπλισμού και 
γενικά διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο Διοικείται από πενταμελές Διοικητικό Συμ¬ 
βούλιο αποτελούμενο από τους εξής: 

α. Τον εκάστοτε Πρόεδρο της Κοινότητας, ως Πρόεδρο του Νομικού 
Προσώπου. 

β. Δύο (2) Κοινοτικούς Συμβούλους που θα ορίζονται με απόφαση 
του Κοινοτικού Συμβουλίου. 

γ. Ένα (1) δημότη, γονέα μαθητή, που θα ορίζεται με απόφαση του 
Κοινοτικού Συμβουλίου. 

δ. Τον εκάστοτε Διευθυντή του Δημοτικού Σχολείου Βλοχού. 

4. Η θητεία του πρώτου Δ.Σ. του Νομικού Προσώπου λήγει με τη 
λήξη της παρούσας κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει από τα μέλη του τον Αντιπρόεδρο και Γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της κοινότητας. 

β. Ετήσια επιχορήγηση του κράτους. 

γ, Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

7. Το Νομικό Πρόσωπο εκπροσωπείται ενώπιον των δικαστηρίων 
και πάσης αρχής από τον Πρόεδρο και τούτου απόντος ή κωλυομένου 
από τον Αντιπρόεδρο. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5167 


Η απόφαση αυτή να δημοσιευθεί στην Εφημερίδα της Κυβερνήσεως. 
Καρδίτσας, 23 Μαΐου 1990 

Ο Νομάρχης 
ΣΟΛΩΝ ΚΑΤΣΙΚΗΣ 

-♦- 

Αριθ. 10289 (11) 

Σύσταση ίδιου Νομικού Προσώπου με το όνομα «Σχολική Επιτροπή Νη¬ 
πιαγωγείου Δημοτικού Σχολείου και Γυμνασίου Ναρθακίου» στην 
Κοινότητα Ναρθακίου του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89, φ.146 (Δ.Κ.Κ.), 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτεριχών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική Περιουσία, δαπάνες λειτουργίας, καθαριότητας, επισκευής και συ- 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 13/1990 απόφαση του Κοινοτικού Συμβουλίου Ναρθα¬ 
κίου, αποφασίζουμε: 

1. Συστήνουμε στη Κοινότητα Ναρθακίου του Νομού Λάρισας ίδιο 
Νομικό Πρόσωπο με την επωνυμία «Σχολική Επιτροπή Δημοτικού 
Σχολείου, Νηπιαγωγείου και Γυμνασίου Ναρθακίου». 

2. Σκοπός του Νομικού Προσώπου είναι: 

- Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της Διοικητικής λειτουργίας των σχολικών 
μονάδων. 

3. Το Νομικό πρόσωπο διοικείται από 7μελές Διοικητικό Συμβούλιο 
αποτελούμενο από τους εξής: 

α. Τον εκάστοτε Πρόεδρο της Κοινότητας, ως Πρόεδρο, 
β. Δύο (2) Κοινοτικούς Συμβούλους, 
γ. Τον Δ/ντή του Νηπιαγωγείου, 
δ. Τον Δ/ντή του Δημοτικού Σχολείου, 
ε. Τον Δ/ντή του Γυμνασίου. 

στ. Τον εκπρόσωπο του Συλλόγου Γονέων και Κηδεμόνων των Σχο¬ 
λείων. 

4. Πόροι του Νομικού Προσώπου είναι: 
α. Ετήσια επιχορήγηση του Κράτους, 
β. Ετήσια επιχορήγηση της Κοινότητος. 

γ. Κάθε είδους εισφορές, δωρεές, κληρονομιές, κληροδοσίες, 
δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία. 

α) Αστικά ακίνητα 3θέσιο Δημοτικό Σχολείου Ναρθακίου και κτίρια 
Νηπιαγωγείου εκτός οικοπέδου (4) τεσσάρων στρεμμάτων. 

β) Αγροτικά ακίνητα: Αγρός έκτασης 94.750 μ 2 . 

6. Η θητεία του πρώτου Διοικητικού Συμβουλίου του Νομικού Προ¬ 
σώπου λήγει με τη λήξη της παρούσας δημοτικής ή κοινοτικής περιό¬ 
δου. 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό πρόσωπο εκπροσωπείται στα δικαστήρια και σε κάθε 


δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Μαΐου 1990 

Με εντολή Νομάρχη 
Ο Τμηματάρχης 
θ. ΦΙΛΟΣ 

4 

Αριθ. 10408 (12) 

Σύσταση ίδιου Νομικού Προσώπου με το όνομα «Σχολική Επιτροπή Δη¬ 
μοτικού Σχολείου Νηπιαγωγείου Αγ. Γεωργίου Φαρσάλων» στον 

Άγιο Γεώργιο Φαρσάλων του Νομού Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/89, φ.146 (Δ.Κ.Κ.). 

2. Τις διατάξεις του Π.Δ. 331/1983 «Μεταβίβαση αρμοδιοτήτων 
του Υπουργού Εσωτερικών στους Νομάρχες». 

3. Την αριθ. Δ4/162/24.3.1989 κοινή Υπουργική απόφαση «Σχο¬ 
λική Περιουσία, δαπάνες λειτουργίας, καθαριότητας, επισκευής και συ- 
ντήρησης των σχολικών μονάδων Πρωτοβάθμιας και Δευτεροβάθμιας 
Εκπαίδευσης, σχέσεως σχολικών μονάδων με τους Ο.Τ.Α.». 

4. Την αριθ. 10/1990 απόφαση του Κοινοτικού Συμβουλίου του Αγ. 
Γεωργίου Φαρσάλων, αποφασίζουμε: 

1. Συστήνουμε στη Κοινότητα Αγ. Γεωργίου Φαρσάλων του Νομού 
Λάρισας ίδιο Νομικό Πρόσωπο με την επωνυμία «Σχολική Επιτροπή 
Δημοτικού Σχολείου και Νηπιαγωγείου Αγ. Γεωργίου Φαρσάλων». 

2. Σκοπός του Νομικού Προσώπου είναι: 

- Η διαχείρηση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού και 
γενικά διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της Διοικητικής λειτουργίας των σχολικών 
μονάδων. 

3. Το Νομικό πρόσωπο διοικείται από 5μελές Διοικητικό Συμβούλιο 
αποτελούμενο από τους εξής: 

α. Τον εκάστοτε Πρόεδρο της Κοινότητας, ως Πρόεδρο. 

β. Ένα Κοινοτικό Σύμβουλο. 

γ. Τον Δ/ντή του Δημοτικού Σχολείου Αγ. Γεωργίου Φαρσάλων. 

6. Τον Δ/ντή του Νηπιαγωγείου Αγ. Γεωργίου Φαρσάλων. 

ε. Τον εκπρόσωπο του Συλλόγου Γονέων και Κηδεμόνων του Δημο¬ 
τικού Σχολείου. 

4. Πόροι του Νομικού Προσώπου είναι: 

α. Ετήσια επιχορήγηση του Κράτους. 

β. Ετήσια επιχορήγηση της Κοινότητας 

γ. Κάθε είδους εισφορές, δωρεές, κληρονομιές, κληροδοσίες. 

δ. Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε. Πρόσοδοι από την περιουσία του. 

5. Περιουσία. 

6. Η θητεία του πρώτου Διοικητικού Συμβουλίου του Νομικού Προ¬ 

σώπου λήγει με τη λήξη της παρούσας δημοτικής ή κοινοτικής περιό¬ 
δου. , 

Η θητεία των μελών του Διοικητικού Συμβουλίου ακολουθεί τη δη¬ 
μοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και Γραμματέα. 

7. Το Νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λάρισα, 21 Μαΐου 1990 

Ο Τμηματάρχης 
Με εντολή Νομάρχη 
Θ. ΦΙΛΟΣ 

-♦- 

Αριθ. 1393 (13) 

Σύσταση Τοπικού Οργανισμού Εγγύων Βελτιώσεων ΚΟΥΤΣΟΥΡΑ Ν. 

Λασιθίου. 

Ο ΝΟΜΑΡΧΗΣ ΛΑΣΙΘΙΟΥ 
Έχοντας υπόψη: 

1) Τα άρθρα 6, 14, 16 του Ν.Δ. 3881/58 «περί Έργων Εγγείων 
Βελτιώσεων». 

2) Τα άρθρα 16, 17, 18 του από 13.9.59 Β.Δ. «περί Οργανισμών 
Εγγ. Βελτιώσεων». 

3) Το 192/72 Β.Δ. περί καθορισμού αρμοδιοτήτων των Υφυπ. 
Προϊσταμένων των Περιφ. Διοικήσεων και μεταβιβάσεων στους Νομάρ¬ 
χες αρμοδιοτήτων του Υπ. Εθνικής Οικονομίας Τομέας Γεωργίας. 

4) Το εδαφ. 15 της παραγρ. κα. του Π.Δ. 332/83 περί μεταβίβασης 
αρμοδιοτήτων του Υπ. Γεωργίας στους Νομάρχες. 

5) Την γνωμοδότηση του Περιφ. Γνωμ. Συμβουλίου Εγγ. Έργων 
που περιλαμβάνεται στο 5ο θέμα του 6/1985 Πρακτικού συνεδρίασης 
μετά την σχετική Εισηγητική Έκθεση του Τμήματος Εγγ. Βελτιώσεων 
Λασιθίου. 

6) Το από 14.5.1990 Πρακτικό Συνεδρίασης της Γενικής Συν/σης 
που ενέκρινε εψήφισε και υπέγραψε το καταστατικό του Οργανι¬ 
σμού. 

7) Την σχετική Εισήγηση του Τμήματος Εγγ. Βελτιώσεων Λασιθίου 
που αναφέρεται στα στοιχεία και τις διαδικασίες που τηρήθηκαν μέχρι 
την σύγκλιση της Ιδρυτικής Γ. Συν/σης καθώς και τις προοπτικές λει¬ 
τουργίας των Εγγ/κών Έργων για ανάπτυξη της περιοχής, αποφασί¬ 
ζουμε: 

Α1: Συνιστούμε Τοπικό Οργανισμό Εγγείων Βελτιώσεων με την 
Επωνυμία «Τ.Ο.Ε.Β. ΚΟΥΤΣΟΥΡΑ» και δικαιοδοσία επί των αγροτι¬ 
κών περιοχών των Κοινοτήτων Σταυροχωρίου και Αγ. Στεφάνου με συ¬ 
νολική αρδεύσιμη γη 3.800 στρεμμάτων όπως περικλείεται στο κτημα- 
τολογικό διάγρμμα μέσα στο οποίο κατασκευάζεται το Εγγ/κό Έργο 
Κούτσουρά. 

2: Ο Οργανισμός αποτελεί Νομικό Πρόσωπο Ιδιωτικού Δικαίου οι δε 
σχέσεις μεταξύ αυτού και των μελών του διέπονται από το καταστατικό 
που υπεγράφηκε από την Ιδρυτική του Συν/ση. 

Β1: Σκοπός του Οργανισμού είναι η Διοίκηση - Λειτουργία - Συντή¬ 
ρηση των Έργων που συμβάλλουν στην Εγγειο Βελτίωση των αγρο¬ 
κτημάτων των μελών του και περιλαμβάνονται στην οριοθετημένη 
ζώνη αξιοποίησης των Έργων. 

2: Ως Έδρα του Οργανισμού ορίζεται ο Συνοικισμός «ΚΟΥΤΣΟΥ- 
ΡΑΣ» της κοινότητας Σταυροχωρίου. 

3: Κορυφαίο Όργανο εποπτείας Δ/νσης αποτελεί η Γενική Συνέ¬ 
λευση των 31 αντιπροσώπων από τους οποίους 27 εκλέγονται στην 
Τοπ. Συν/ση Κουτσορά και 4 στην Τ. Συν/ση Αγ. Στεφάνου. Η Γ. Συν- 
/ση εκλέγει πενταμελές Διοικητικό Συμβούλιο που διοικεί σύμφωνα με 
το καταστατικό. Η θητεία των οργάνων αυτών είναι τετραετής. 

4: Η εύρυθμη λειτουργία του Οργανισμού θα καθορίζεται τόσον με 
κανονισμό Εσωτερικής Υπηρεσίας και καταστάσεως Προσωπικού όσο 
και με κανονισμό άρδευσης που θα προωθηθεί για το σκοπό αυτό. 

Γ: Οι Όροι σύστασης και λειτουργίας του παραπάνω Οργανισμού 
που αφορούν Δικαιοδοσίες - αρμοδιότητες - υποχρεώσεις του Τ.Ο.Ε.Β. 
με τα μέλη του ή Τρίτους ή αντίστροφα οι Εργασίες των Τοπικών Συν/ 
σεων των Οργάνων Δ/σης - Λειτουργίας το Προσωπικό οι σχέσεις με 
Τ.Ο.Ε.Β. οι εκκαθαρίσεις κ.λπ. Εγκρίνονται και ισχύουν όπως περιγρά- 
φονται στα 50 άρθρα του καταστατικού που ενέκρινε και υπέγραψε η 
Ιδρυτική Συν/ση. · 

Δ: Η απόφασή μας αυτή ισχύει από την επομένη της Υπογραφής της. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Νικόλαος, 23 Μαΐου 1990 
Ο Νομάρχης 

ΕΜΜ. ΠΑΠΑΧΑΤΖΑΚΗΣ 


Αριθ. 4526 (14) 

Σύσταση ίδιου νομικού προσώπου στην Κοινότητα Καλλονής Ν. Λέσβου 
με την ονομασία «Φιλαρμονική Κοινότητας Καλλονής». 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89, φ.146). 

2. Την αριθ. 21/90 απόφαση του Κοινοτικού Συμβουλίου Καλλονής 
για σύσταση ίδιου νομικού προσώπου, αποφασίζουμε: 

1. Συνιστούμε στην Κοινότητα Καλλονής Ν. Λέσβου ίδιο νομικό πρό¬ 
σωπο με την ονομασία «Φιλαρμονική Κοινότητας Καλλονής». 

' 2. Σκοπός του Ν.Π. είναι: 

Η καλλιέργεια της μουσικής, η παροχή μουσικής ψυχαγωγίας και 
τέρψεως στους δημότες με την οργάνωση μουσικών εορτών και συναυ¬ 
λιών, η διδασκαλία των πνευστών γενικά οργάνων καθώς και ανωτέ- 
ρων και κατωτέρων θεωρητικών μαθημάτων, η τόνωση του μουσικού 
αισθήματος και η συμβολή για τη λαμπρότερη διεξαγωγή θρησκευτι¬ 
κών, εθνικών και τοπικών εορτών. 

3. Πόροι του Ν.Π. είναι: 

α) Η ετήσια επιχορήγηση της Κοινότητας Καλλονής που ανέρχεται 
στο 1.000.000 δρχ. 

β) Πάσης φύσεως εισφορές, δωρεές, κληροδοτήματα. 

γ) Εισπράξεις από συναυλίες, εορτές κ.λπ. 

δ) Επιχορηγήσεις από το Δημόσιο. 

4. Η φιλαρμονική θα διοικείται από πενταμελή Επιτροπή αποτελού¬ 

με 

α) Από τον εκάστοτε Πρόεδρο της Κοινότητας, ως Πρόεδρο. 

β) Από δύο (2) Κοινοτικούς Συμβούλους και 

γ) Από δύο (2) Δημότες της Κοινότητας. 

Τα με στοιχεία (β) και (γ) πρόσωπα θα εκλέγονται από το Κ.Σ. με 
διετή θητεία εκτός από τη θητεία του πρώτου Δ.Σ., η οποία θα λήξει στις 
31.12.1990. 

5. Το Δ.Σ. εκλέγει ένα από τα μέλη του ως Αντιπρόεδρο και ένα ως 
Γραμματέα. 

6. Το νομικό πρόσωπο εκπροσωπείται ενώπιον των Δικαστηρίων και 
κάθε αρχής από τον Πρόεδρο του Δ.Σ. και σε περίπτωση απουσίας του ή 
κωλύματος από τον Αντιπρόεδρο. 

7. Η «Φιλαρμονική Κοινότητας Καλλονής» θα στεγαστεί σε κοινοτικό 
κτίριο. 

Η απόφαση αυτή να δημοσιευτεί στην Εφημερίδα της Κυβερνήσεως. 

Μυτιλήνη, 21 Μαΐου 1990 
Ο Νομάρχης 

ΓΕΩΡΓΙΟΣ ΦΩΤΕΙΝΟΠΟΥΛΟΣ 
- 4 - 

Αριθ. ΑΓ.5827 (15) 

Μεταβίβαση κυριότητας κοινοχρήστων εκτάσεων στην Κοινότητα Μι- 
κροθηβών Μαγνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρω¬ 
σης». 

2. Τις διατάξεις του άρθρου 197 παρ. 1 και 3 του Αγροτικού Κώδικα 
«περί κοινοχρήστων εκτάσεων». 

3. Τις κοινόχρηστες εκτάσεις αγροκτήματος Μικροθηβών, όπως αυ¬ 
τές απέμειναν ύστερα από την αρχική διανομή του 1907 και των Συ¬ 
μπληρωματικών διανομών: α) έτους 1950 και 1952, που κυρώθηκαν 
με το Ν.Δ. 2535/53 (ΦΕΚ 225/27.8.53), β) έτους 1963, που κυρώ¬ 
θηκε με την 12044/28.3.66 απόφαση Νομάρχη Μαγνησίας (ΦΕΚ 
282/9.5.66) και όπως φαίνονται στον από 2.5.1990 κτηματολογικό 
πίνακα και διάγραμμα του Γραφείου Τοπογραφικής Ν. Μαγνησίας. 

4. Προφορική εισήγηση του Δ/ντού Γεωργίας, αποφασίζουμε: 

Μεταβιβάζουμε στην Κοινότητα Μικροθηβών Νομού Μαγνησίας 

κατά πλήρη κυριότητα και νομή, χωρίς καταβολή τιμήματος ή άλλης 
τινός αποζημιώσεως, τις κάτωθι κοινόχρηστες εκτάσεις, όπως περιλαμ¬ 
βάνονται στον από 2.5.1990 κτηματολογικό πίνακα και τοπογραφικό 

διάγραμμα του Γραφείου Τοπογραφικής Ν. Μαγνησίας, και όπως αυτές 
απέμειναν ύστερα από την Α.Δ. 1907, και Σ.Δ. 1950, 1952, 1963, 
και προέκυψαν από τον γραφικό συσχετισμό των παραπάνω διαγραμ¬ 
μάτων. 


1. Το αριθ. 

1 

τεμάχιο έκτασης 

100.000 

τ.μ. 

2. 

» 

2 

» 

» 

7.250 . 


3. 

» 

3 

» 

» 

4.250 


4. 

» 

4 

» 

» 

35.000 

» 

5. 

» 

5 

» 

» 

15.000 

» 

6. 

» 

6 

» 

» 

13.500 

» 

7. 

» 

7 

» 

» 

15.750 

» 

8. 

» 

8 

» 

» 

160.750 


9. 

» 

9 

» 

» 

150.000 

» 

10. 

» 

10 

» 


31.250 

» 

11. 

» 

11 

» 

» 

66.250 

» 

12. 


12 

» 

» 

47.500 

» 

13. 

» 

13 

» 

» 

54.500 

» 

14. 

» 

14 


>► 

132.500 


15. 

» 

15 

» 

» 

123.000 


16. 

» 

16 

» 

» 

77,000 

» 

17. 

» 

17 

» 

» 

114.500 

» 

18. 


18 


» 

25.000 

» 

19. 

» 

19 

» 

» 

119.000 


20. 

» 

20 

» 


132.500 

» 

21. 

» 

21 

» 

» 

287.250 

» 

22. 

» 

22 

» 

» 

126.500 

» 

23. 


23 

·» 

» 

27.500 

» 

24. 

» 

24 

» 

» 

10.000 

» 

25. 

» 

25 

» 

» 

13.500 

» 

26. Με 

αριθ. τεμαχίων 26 

και 28 έκτασης 

374.000 



(Εκτάσεις που αποτυπώθηκαν το έτος 1981 για καλλιέργεια) 

27. Με αριθ. τεμαχίου 27 έκτασης 262.000 » 

(κοινόνρηστη έκταση για διανομή στη θέση «ΓΚΕΚΑ» 
ΣΥΝΟΛΟ 2.525.250 , 

Επί των ανωτέρω μεταβιβαζομένων στην Κοινότητα Μικροθηβών 
εκτάσεων έχουν εφαρμογή οι διατάξεις του Αγροτικού Κώδικα ειδικό¬ 
τερα: 

1. Οι διατάξεις του άρθρου 197 παρ. 8 του Α.Κ., με την οποία εντός 
πενταετίας δύναται με απόφασή του ο Υπουργός Γεωργίας να ανακαλέ¬ 
σει την μεταβιβασθείσα στην Κοινότητα κυριότητα για τους σκοπούς 
που αναφέρονται ειδικότερα στις διατάξεις αυτές. 

2. Οι διατάξεις της παρ. 6 του άρθρου 197 του Αγροτικού Κώδικα, 
με τις οποίες οι αποκατασταθέντες κληρούχοι δικαιούνται να βόσκουν 
δωρεάν στις με την παρούσα απόφαση μεταβιβαζόμενες στην Κοινότητα 
κοινόχρηστες βοσκήσιμες εκτάσεις, τα ζώα τους και μέχρι του αριθμού 
που καθορίζεται από το Νόμο. 

3. Η μεταβίβαση κυριότητας των εκτάσεων αυτών στην Κοινότητα 
τελεί πάντοτε από τους όρους και περιορισμούς του Αγροτικού Κώδικα. 


Η απόφαση αυτή να δημοσιευτεί στην Εφημερίδα της Κυβέρνήσεως. 
Βόλος, 11 Μαΐου 1990 
Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 


Αριθ. 5186 

Μεταβίβαση κοινόχρηστων τεμαχίων στο Νομικό Πρόσωπο της 
τητας Λεπτοκαρυάς Ν. Πιερίας. 



Ο ΝΟΜΑΡΧΗΣ ΠΙΕΡΙΑΣ 


Έχοντας υπόψη: 

1. Τις διατάξεις: 

α) Του Ν. Δ/τος 532/70 περί διοικητικής αποκεντρώσεως και του 
σε εκτέλεση αυτού εκδοθέντος αριθ. 709/70 Β. Δ/τος «περί καθορισμού 
των διατηρούμενων υπέρ του Υπουργού Γεωργίας αρμοδιοτήτων», και 

β) Του άρθρου 197 του Αγροτικού Κώδικα. 

2. Τα κτηματολογικά στοιχεία της οριστικής διανομής του αγρ/τος 
«ΤΟΠΟΛΙΑΝΗ» ΣΑΑΚ Λεπτοκαρυάς έτους 1936. 

3. Το αριθμ. 1157/23.8.89 έγγραφο της Κοινότητας Λεπτοκαρυάς 
περί μεταβιβάσεως κοινοχρήστων τεμαχίων σε Νομικό Πρόσωπο της 
Κοινότητας. 

4. Το αριθ. 1667/12.10.87 έγγραφο του Γραφείου Τοπογραφικής 
Ν.Ο Πιερίας, μετά του συνημμένου Τοπογραφικού διαγράμματος. 

5. Τα αριθ.: α) ΤΠ 9770/26.10.89 έγγραφο του Τμήματος Πολεο¬ 
δομίας, β) 6128/23.1.90 έγγραφο της Δ/νσης Δασών και γ) Φ 9.8/ 
512/24.1.90 έγγραφο της Δ/νσης Τουρισμού Μακεδονίας - Θράκης 
με τα οποία παρέχουν την σύμφωνη γνώμη για τη μεταβίβαση των αι- 
τουμένων κοινοχρήστων εκτάσεων. 

6. Εισήγηση της Δ/νσης Γεωργίας, αποφασίζουμε: 

Μεταβιβάζουμε κατά πλήρη κυριότητα καΓνομή στο Νομικκό πρό¬ 
σωπο της Κοινότητας Λεπτοκαρυάς, σύμφωνα με τις διατάξεις του άρ¬ 
θρου 197 του Αγροτικού Κώδικα τις κατωτέρω κοινόχρηστες εκτάσεις 
του αγροκτήματος «Τοπόλιανης» ΣΑΑΚ Λεπτοκαρυάς διανομής έτους 
1936, όπως αυτές απεικονίζονται κατά θέση και όρια στο από 
12.10.89 τοπογραφικό διάγραμμα του Γ ραφείου Τοπογραφικής ΝΟ 
Πιερίας. 

1. Αριθμ. 552ζ Δρόμος κοινόχρηστος έκταστης 15.250 τ.μ. 

2. » 552ια Δάσος αραιό έκτασης 3.250 τ.μ. 

3. » 553β Αμμώδης έκταστη έκτασης 8.900 τ.μ. 

4. » 553γ Αυλάκη πρανές έκτασης 750 τ.μ. 

Στ’ ανωτέρω τεμάχια η Κοινότητα αποκτά την κυριότητα χωρίς κα¬ 
ταβολή τιμήματος ή άλλης αποζημίωσης. 

Η απόφαση αυτή έχει θέση οριστικού τίτλου κυριότητας και μεταγρά¬ 
φεται ατελώς στα βιβλία μεταγραφών του Υποθήκοφυλακείου Κατερί¬ 
νης, με φροντίδα της Κοινότητας Λεπτοκαρυάς, αφού προηγουμένως 
δημοσιευθεί στην Εφημερίδα της Κυβερνήσεως, 

Η απόφαση αυτή να δημοσιευθεί στην Εφημερίδα της Κυβερνήσεως. 

Κατερίνη, 25 Μαΐου 1990 
Ο Νομάρχης 
ΜΙΛΤ. ΚΑΝΩΤΑΣ 

